## *Projekts*

LATVIJAS  REPUBLIKAS  MINISTRU  KABINETA SĒDES  PROTOKOLLĒMUMS

|  |  |  |
| --- | --- | --- |
| Rīgā | Nr. | 2013.gada\_\_.janvārī |

.§

**Noteikumu projekts "Noteikumi par darbības programmas "Infrastruktūra un pakalpojumi" papildinājuma 3.1.1.1.aktivitātes "Mācību aprīkojuma modernizācija un infrastruktūras uzlabošana profesionālās izglītības programmu īstenošanai" otrās projektu iesniegumu atlases kārtas īstenošanu"**

TA–\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(..)

1. Pieņemt iesniegto noteikumu projektu.
2. Valsts kancelejai sagatavot noteikumu projektu parakstīšanai.
3. Valsts izglītības attīstības aģentūrai (turpmāk – aģentūra) nodrošināt Austrumlatgales Profesionālās vidusskolas, Cēsu Profesionālās vidusskolas, Daugavpils Celtnieku profesionālās vidusskolas, Daugavpils Valsts tehnikuma, Ogres Valsts tehnikuma, Profesionālās izglītības kompetences centra „Liepājas Valsts tehnikums”, Profesionālās izglītības kompetences centra „Rīgas Valsts tehnikums”, Jelgavas Tehnikuma, Smiltenes Valsts tehnikuma – profesionālās vidusskolas, Valmieras Profesionālās vidusskolas un Ventspils Tehnikuma būvdarbu tehniskās dokumentācijas un būvdarbu veikšanas iepirkuma dokumentācijas izstrādes uzraudzību.
4. Izglītības un zinātnes ministrijai sadarbībā ar aģentūru nodrošināt līgumu un vienošanās par Eiropas Savienības (turpmāk – ES) fondu projektu īstenošanu slēgšanu ar šī protokollēmuma 3.punktā minētajām profesionālās izglītības iestādēm līdz 2013.gada 31.decembrim.
5. Izglītības un zinātnes ministrijai informēt Koalīcijas partneru darba grupu par ES struktūrfondu un Kohēzijas fonda jautājumiem, ja tiek konstatēts sadārdzinājums vai citi būtiski riski, kas kavē ES fondu projektu iesniegumu izstrādi, iesniegšanu un projektu īstenošanu kādā no šī protokollēmuma 3.punktā minētajām profesionālās izglītības iestādēm.
6. Izglītības un zinātnes ministrijai iesniegt Koalīcijas partneru darba grupā par ES struktūrfondu un Kohēzijas fonda jautājumiem progresa ziņojumu par 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” pirmās projektu iesniegumu atlases kārtas ieviešanu un pieejamajiem finanšu līdzekļu atlikumiem ne vēlāk kā līdz 2013.gada 1.martam un progresa ziņojumu par 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai”otrās projektu iesniegumu atlases kārtas ieviešanu ne vēlāk kā līdz 2013.gada 1.jūnijam.
7. Saskaņā ar Izglītības un zinātnes ministrijas saskaņotajā profesionālās izglītības iestādes investīciju un attīstības stratēģijā noteikto, Austrumlatgales Profesionālās vidusskolas 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu atlases kārtas projektam paredzēt iestādes pilnīgu infrastruktūras sakārtošanu un aprīkošanu profesionālās izglītības programmās šādās darbības programmas „Infrastruktūra un pakalpojumi” papildinājumā noteiktajās prioritārajās izglītības tematiskajās jomās un programmu grupās:

7.1. pārtikas ražošanas tehnoloģijas un izstrādājumu izgatavošana;

7.2. kokapstrādes tehnoloģijas un izstrādājumu izgatavošana;

7.3. būvniecība un civilā celtniecība;

7.4. individuālie pakalpojumi (tūrisma un atpūtas organizācija vai viesnīcu un restorānu serviss);

7.5. mašīnzinības;

7.6. māksla (radošās industrijas);

7.7. enerģētika;

7.8. būvniecība un civilā celtniecība.

1. Šī protokollēmuma 3.punktā minētā profesionālā izglītības iestāde, kura līdz projektu iesniegumu iesniegšanas beigu termiņam - 2013.gada 29.novembrim, atbilstoši projektu iesniegumu vērtēšanas kritērijos noteiktajam nebūs nodrošinājusi projekta iesnieguma ar augstu gatavības pakāpi projekta uzsākšanai sagatavošanu, pēc 2013.gada 29.novembra nevar pretendēt uz Eiropas Reģionālās attīstības fonda 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu kārtas finansējumu.
2. Izglītības un zinātnes ministrijai Profesionālās izglītības iestāžu attīstības un investīciju stratēģiju 2010.-2015.gadam vērtēšanas komisijas sastāvā iekļaut Zemkopības ministrijas pārstāvi.
3. Samazināt virssaistību finansējumu Izglītības un zinātnes ministrijas pārziņā esošajā 1.2.2.2.1.apakšaktivitātē „Profesionālās orientācijas un karjeras izglītības attīstība izglītības sistēmā” par 218 739 latiem, paredzot to ne vairāk kā 1 781 261 lata apmērā. Palielināt virssaistību finansējumu Izglītības un zinātnes ministrijas pārziņā esošajā 3.1.1.1.aktivitātē „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” par 218 739 latiem, paredzot to ne vairāk kā 43 728 596 latu apmērā.
4. Atzīt par aktualitāti zaudējušu Ministru kabineta 2012.gada 4.decembra sēdes protokollēmuma (prot.Nr.68, 34.§) „Informatīvais ziņojums „Par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas valdības divpusējā finanšu instrumenta un Latvijas un Šveices sadarbības programmas apguvi līdz 2012.gada 30.septembrim” 2.punktā noteiktajā 2.pielikumā apstiprināto virssaistību dalījumu un noslēgto līgumu apjomu virssaistību finansējumam 2012.-2015.gadam 1.2.2.2.1.apakšaktivitātē „Profesionālās orientācijas un karjeras izglītības attīstība izglītības sistēmā” un 3.1.1.1.aktivitātē „Mācību aprīkojuma modernizācija un infrastruktūras uzlabošana profesionālās izglītības programmu īstenošanai”.
5. Pieņemt zināšanai Labklājības ministrijas priekšlikumu palielināt virssaistību finansējumu Labklājības ministrijas pārziņā esošajā 1.4.1.1.1.apakšaktivitātē „Kompleksi atbalsta pasākumi iedzīvotāju integrēšanai sabiedrībā un darba tirgū” par 325 000 latiem pabalsta par asistenta izmantošanu izmaksai, paredzot to ne vairāk kā 1 519 461 latu apmērā.
6. Labklājības ministrijai līdz 2013.gada 1.martam informēt Koalīcijas partneru darba grupu par ES struktūrfondu un Kohēzijas fonda jautājumiem par nepieciešamību palielināt virssaistību finansējumu Labklājības ministrijas pārziņā esošajā 1.4.1.1.1.apakšaktivitātē „Kompleksi atbalsta pasākumi iedzīvotāju integrēšanai sabiedrībā un darba tirgū” par 325 000 latiem pabalsta par asistenta izmantošanu izmaksai, paredzot to ne vairāk kā 1 519 461 latu apmērā.
7. Izglītības un zinātnes ministrijai līdz 2013.gada 1.martam informēt Koalīcijas partneru darba grupu par ES struktūrfondu un Kohēzijas fonda jautājumiem par progresu 1.2.2.2.1.apakšaktivitātes „Profesionālās orientācijas un karjeras izglītības attīstība izglītības sistēmā” ieviešanā.

Ministru prezidents V.Dombrovskis

Valsts kancelejas direktore E.Dreimane

Iesniedzējs:

Izglītības un zinātnes ministrs R.Ķīlis

Vīzē: Valsts sekretāra vietniece –

Struktūrfondu un starptautisko finanšu

instrumentu departamenta direktore,

valsts sekretāra pienākumu izpildītāja L.Sīka

21.01.2013. 15:12

758

G.Arāja

67047875

gunta.araja@izm.gov.lv